Hem estat dues setmanes al pis de la Joana. La seva filla Montse i el seu marit han estat molt i molt atents en tot moment i oferint el que ens calgués i fins i tot més i tot.
El pis té una ubicació immillorable a un pas a peu del Cap de Creus i de la Vila de Cadaqués. Pràcticament hem fet totes les rutes a peu des del piset que és molt bonic, còmode i agradable. Està situat en un carrer de fotografia i el veïnatge és molt tranquil. El pis té tots els estris de cuina q calen. Nosaltres acostumem a cuinar força i la cuina ens ha anat molt bé! Un forn i una cuina de gas com abans, de les q ja no se'n troben i on fer verdureta al forn, peixos i pizza excel·lents! La temperatura a més a més és fantàstica a l'estiu doncs obres les finestres i sempre circula un airet magnífic. Tota la família recordarem amb molta estimació aquestes fantàstiques vacances a casa vostra. Us estem molt agraïts!
Sílvia Martínez Roca